**Måns Petter Albert Sahlén Zelmerlöw** (født 13. juni 1986 i Lund i Skåne) er en svensk programleder, danser og sanger innen pop, slager og musikal. Som artist har han deltatt i blant annet *Idol Sverige*, *Let's Dance*, *Melodifestivalen,* *Så ska det låta* og *Beat for beat.* Han vant Eurovision Song Contest 2015 for Sverige med sangen «Heroes», og han ledet Eurovision Song Contest 2016 sammen med Petra Mede. Han har også vært programleder for svenske programmer som *Sommarkrysset*, *Melodifestivalen* og *Allsång på Skansen*. Han har også skrevet låter til flere danseband.

Bakgrunn
--------

Måns Zelmerlöw er sønn till Olle Zelmerlöw, lege og spesialist i kirurgi, og Birgitta Sahlén, professor i logopedi ved Lunds universitet. Etternavnet Zelmerlöw har en hundre år lang historie etter Måns Zelmerlöws tippoldemor Selma Löf. Zelmerlöw gikk ved en musikklinje ved Lars-Erik Larsson-gymnaset i Lund. Han konsentrerte seg om korsang og sang senere i koret i Lunds studentsångare. I 2002 medvirket han i en oppsetning av musikalen *Joseph and the amazing technicolor dreamcoat*, der han spilte en av Josephs elleve brødre. Musikalen ble satt opp på Slagthuset i Malmö.

### 2005–2006

I 2005 deltok Måns Zelmerlöw i talentkonkurransen *Idol 2005* på svensk TV4, der han til slutt havnet på femteplass. Før han slo igjennom som artist, hadde han sommerjobb som sanger utestedet G. Swensons Krog i Torekov 2005. Året etter vant han TV4-programmet *Let's Dance* sammen med Maria Bild. Paret vant finalen der de konkurrerte mot sangeren Anna Book. Høsten 2006 spilte han hovedrollen som Danny Zuko i musikalen *Grease*, som ble satt opp i Malmö.

### 2007–2008

Zelmerlöw deltok i Melodifestivalen 2007 og endte på tredjeplass med låten «Cara Mia». Låten vant senere fankonkurransen Second Chance Contest och National Finals Song Contest i 2007 og toppet den svenske singellisten. Samme år fremførte han «Cara Mia» i en rekke tv-programmer som *Allsång på Skansen* og *Lotta på Liseberg*.

5. oktober 2007 var han programleder for Lilla Melodifestivalen, Sveriges svar på MGPjr. Han deltok samtidig i musikalen *Footloose*, der han spilte skurken Tommy. Musikalen hadde premiere 8. november 2007 på Storan i Göteborg, og den ble spilt i Stockholm fra 20. februar 2008.

I 2008 medvirket han i sommerturneen Diggiloo, sammen med artister som Lasse Holm, Linda Bengtzing, Lotta Engberg, Thomas Pettersson, Molly Sandén, Nanne Grönvall og Magnus Johansson.

### 2009–2011

Zelmerlöw utenfor teateret Göta Lejon i Stockholm i 2010.
Han deltok i Melodifestivalen på nytt i 2009, denne gangen med sangen «Hope & Glory», skrevet av Måns Zelmerlöw, Fredrik Kempe og Henrik Wikström. Sangen gikk videre til finalen, der den endte på fjerdeplass med 144 poäng.

I 2009 deltok han i tv-programmet *Så ska det låta* sammen med Lill Lindfors. Han opptrådte også i *Allsång på Skansen* og var programleder for *Sommarkrysset* direkte fra Gröna Lund. Han turnerte også med *The MZW Tour*, bestående av et femmannsband og fire dansere. Turneen startet i Västerås 26. juni og ble avsluttet 15. august 2009 i Kristinestad. Zelmerlöw opptrådte også under kronprinsesse Victorias bursdag 14. juli 2009.

I 2010 var Zelmerlöw programleder for Melodifestivalen sammen med Dolph Lundgren og Christine Meltzer. Samme vår ga han ut singelen «Precious to Me» sammen med norske Maria Mittet. Han hadde også rollen som Romeo i *Romeo og Julie* og var med i flere episoder i tv-programmet *Jakten på Julia*, der en skulle finne Zelmerlöws motspiller Julie. Musikalen hadde premiere 31. desember på teateret Göta Lejon i Stockholm.

Under tv-konkurransen Dansbandskampen 2010 skrev han låten «Varenda veranda» sammen med Peter Wennerberg. Låten ble fremført av gruppen Elisas som bandet også spilte inn på albumet *Det här är bara början* i 2011. Julen 2010 ga Zelmerlöw ut julealbumet *Christmas with Friends*.

Våren 2011 spilte Zelmerlöw rollen som Romeo i musikalen *Romeo og Julie* på Göta Lejon. Samme sommer ble han programleder for *Allsång på Skansen*, der han tok over Anders Lundin. Han ble kåret til Årets skåning i 2011. Samme jul ga han ut et nytt julealbum, *Kära vinter*.

### 2012–2014

Zelmerlöw som leder for Allsång på Skansen årene 2011–2013.
Måns Zelmerlöws singel «Ett lyckligt slut» ble sluppet i 2012 i samarbeid med Barncancerfonden. Samma år deltok han i bedømingspanelet i SVT-programmet *Inför Eurovision Song Contest*. Samme år ble han også kåret til *Årets Lundensare* av Grandiosa Sällskapet.

Tredje sommeren på rad ledet han i 2013 *Allsång på Skansen*, og året etter overtok Petra Marklund programlederjobben.

Zelmerlöw deltok som låtskriver i Melodifestivalen 2013 med «Hello Goodbye», fremført av Erik Segerstedt og norske Tone Damli. Sangen nådde imidlertid ikke finalen. Høsten 2013 spilte han hovedrollen i en nyoppsetning av musikalen *Spök,* sammen med blant andre Loa Falkman, Sussie Eriksson og Lena Philipsson.

Han slapp det personlige albumet *Barcelona Sessions* i februar 2014, som han hadde jobbet med i nesten to år. Han beskrev selv platen som «en terapisamtale: «For første gang i hele min karriere fikk jeg sortert minner, følelser, som jeg tidligere bare hadde stresset forbi. Alle tekster handler om meg. Ting jeg har opplevd. Ulike følelser. Det var vanskelig å skrive om slutten på et forhold».

### 2015–

Måns Zelmerlöw fremfører «Heroes» i Eurovision Song Contest i Wien 2015.
Zelmerlöw deltok på nytt i Melodifestivalen 2015 med låten «Heroes», skrevet av Anton Hård af Segerstad, Joy Deb og Linnea Deb. Sangen vant konkurransen og fikk dermed representere Sverige i Eurovision Song Contest 2015 i Wien. I Eurovision Song Contest lørdag 23. mai vant sangen konkurransen med til sammen 365 poeng – den tredje høyeste poengsummen i konkurransen til da.

I januar 2016 dro han til Australia og dukket opp som overraskelsesartist under Guy Sebastians konsertturné *You … Me …Us Tour*. De to hadde blitt kjent under Eurovision Song Contest i Wien, der Guy Sebastian deltok for Australia med «Tonight Again».

I mai 2016 var Zelmerlöw programleder for Eurovision Song Contest 2016 sammen med Petra Mede. I løpet av to semifinaler og finalen opptrådte han med vinnersangen «Heroes», den nye singelen «Fire in the Rain» samt to musikalsketsjer skrevet sammen med Edward af Sillén: «Story of ESC» og kritikerroste «Love Love Peace Peace».

I oktober 2016 var han tema i tv-serien *Chevaleresk* med programleder Alexander Wiberg på TV6 Sverige.

Zelmerlöws syvende studioalbum, *Chameleon,* ble sluppet desember 2016. Hovedsporet, «Hanging on to Nothing», ble lagt ut for salg august samme år, men nådde ikke den svenske singellisten. November samme år slapp han en franskspråklig versjon av låten, «Rien que nous deux» (*bare oss to*).

I 2017 var Zelmerlöw sidekommentator for SVT under Eurovision Song Contest 2017 sammen med hovedkommentator Edward af Sillén. Zelmerlöw dukket også opp under en forhåndsinnspilt sketsj sammen med de tre ukrainske vertene Oleksandr Skitsjko, Volodymyr Ostaptsjuk og Timur Mirosjnytsjenko. 

I 2018 var Zelmerlöw programleder for BBCs *Eurovision: You Decide* sammen med Mel Giedroyc i Brighton.

I 2021 er Zelmerlöw igjen en av programlederne i finalen av Melodifestivalen. Han ledet programmet sammen med Shima Niavarani og Christer Björkman.

Privatliv
---------

Zelmerlöw hadde et forhold med sangeren Marie Serneholt fra mars 2008 til sommeren 2011. I 2017 forlovet Zelmerlöw seg med den britiske skuespilleren Ciara Janson. Paret ble foreldre til en gutt våren 2018.

Opptredener i *Idol* 2005
-------------------------

Zelmerlöw under en pressekonferanse i forbindelse med Eurovision Song Contest 2016.
* Audition i Malmö: «Hero», Enrique Iglesias.
* Kvalifiseringsfinale: «Flying Without Wings», Westlife.
* Ukefinale 1 (My Own Idol): «Millenium», Robbie Williams.
* Ukefinale 2 (1980-tallet): «The Look», Roxette.
* Ukefinale 3 (Svenska hits): «Astrologen», Magnus Uggla.
* Ukefinale 4 (Pophits): «Escape», Enrique Iglesias.
* Ukefinale 5 (Disco): «Relight My Fire», Dan Hartman.
* Ukefinale 6 (Cocktail): «It's Not Unusual», Tom Jones.
* Ukefinale 7 (Rock): Låt 1: «Beautiful Day», U2.
* Ukefinale 7 (Rock): Låt 2: «The Reason», Hoobastank.

Som programleder
----------------

Zelmerlöw under *Sommarkrysset* i 2015.
* 2007 – Lilla Melodifestivalen
* 2010 – Sommarkrysset
* 2010 – Melodifestivalen
* 2011–2013 – Allsång på Skansen
* 2012 – Stemme som Alexander i *ABC and Magic*
* 2016 – Eurovision Song Contest 2016
* 2021 – Finalen i Melodifestivalen 2021

Diskografi
----------

Zelmerlöw og Petra Mede fremfører «Love, Love, Peace, Peace» under Eurovision Song Contest 2016.
Zelmerlöw under en konsert i Falun.
### Album

* 2005 – *My Own Idol – Idol 2005* (samlealbum med artistene fra svensk Idol 2005)
* 2007 – *Stand by For...*
* 2009 – *MZW*
* 2010 – *Christmas with Friends*
* 2011 – *Kära vinter*
* 2014 – *Barcelona Sessions*
* 2015 – *Perfectly Damaged*
* 2016 – *Chameleon*
* 2019 – *Time*

### Singler

* 2007 – «Cara Mia»
* 2007 – «Work of Art (Da Vinci)»
* 2007 – «Brother oh Brother»
* 2007 – «All I Want for Christmas Is You» (duett med Agnes Carlsson)
* 2008 – «Miss America»
* 2009 – «Impossible»
* 2009 – «Hope & Glory»
* 2009 – «Hold On»
* 2009 – «Rewind»
* 2013 – «Broken parts»
* 2013 – «Beautiful Life»
* 2014 – «Run For Your Life»
* 2015 – «Heroes»
* 2015 – «Should've Gone Home»
* 2016 – «Fire in the Rain»
* 2016 – «Glorious»

Filmografi
----------

* 2009 - *Svampbob Fyrkant* – Jack Kahuna Laguna
* 2009 - *Planet 51* – Lem
* 2010 - *Trassel* – Flynn Rider
* 2010 - 2013 - *Victorious* - Andre Harris (TV-serie)
* 2016 - *Trolls* - Kvist
* 2015 - 2017 - *Jordskott* (TV-serie)

Referanser
----------

1. 1 2   Sveriges befolkning 2000, oppført som Sahlén Zelmerlöw, Måns Petter Albert, besøkt 26. desember 2022[Hentet fra Wikidata]
2. ↑   Nederlandse Top 40, Nederlandse Top 40 artist ID mans-zelmerlow[Hentet fra Wikidata]
3. ↑   Lars-Erik Larsson-gymnasiet, «Röster om LEL», verkets språk svensk, besøkt 22. august 2018[Hentet fra Wikidata]
4. ↑   www.svd.se[Hentet fra Wikidata]
5. ↑  Tord Karlsson: Kvinnan bakom Zelmerlöw Släkthistoria.se. Åtkomst 30 maj 2015.
6. ↑  Cara Mia Sveriges Radio 13 februari 2007
7. ↑  «Måns Zelmerlöw på listan!». Sveriges Radio. 17. september 2008. Besøkt 14. mars 2015.
8. ↑  «Grease på Nöjesteatern Malmö». *web.u4222231.fsdata.se*. Besøkt 24. juni 2018.
9. ↑  «Poplight | Zelmerlöw, Meltzer och Lundgren leder Melodifestivalen | Poplight». *arkiv.poplight.se* **(svensk)**. Arkivert fra originalen 24. juni 2018. Besøkt 24. juni 2018.
10. ↑  «– Jeg kan jo ikke bare bryte meg inn». *seher.no* **(norsk)**. 30. april 2010. Besøkt 24. juni 2018.
11. ↑  «– Det är lätt att bli nykär med Lisette». *Aftonbladet*. Besøkt 21. mai 2015.
12. ↑  «Här kysstränar de – med Måns Zelmerlöw». *Aftonbladet*. Besøkt 21. mai 2015.
13. ↑  «Det här är bara början». Svensk mediedatabas (SMDB). Besøkt 14. mars 2015.
14. ↑  «Måns stängde Allsång på Skansen». Poplight.se. 18. august 2010. Arkivert fra originalen 18. april 2017. Besøkt 18. august 2010.
15. ↑  «*Det här kommer att bli helt sjukt kul*». 20. desember 2013. Besøkt 22. desember 2013.
16. ↑  Aune, Oddvin (14. november 2012). «Tone Damli Aaberge til svensk MGP». *NRK*. Besøkt 24. juni 2018.
17. ↑  «80-tals musikalen "Spök" återuppstår». *Svenska Dagbladet*. 13. november 2012.
18. ↑  «Zelmerlöw: Förstår att jag inte mådde hundra». *Expressen*. 18. januar 2014. Besøkt 28. mars 2015.
19. ↑  TT. «Tredje gången gillt för Måns». Svenska dagbladet. Besøkt 14. mars 2015.
20. ↑  «Storfavoriten Zelmerlöw segrade». Sveriges Television. Besøkt 14. mars 2015.
21. ↑  «Eurovision Song Contest: Sweden's Mans Zelmerlow wins». BBC News. Besøkt 23. mai 2015.
22. ↑  «Sweden Wins Eurovision Song Contest 2015». Sky News. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 23. mai 2015.
23. ↑  «Watch Sweden's hosts steal the show with the perfect Eurovision song». *The Independent* **(engelsk)**. Besøkt 24. juni 2018.
24. ↑  «‘Love Love Peace Peace’: so how did a song about mass violence and national trauma win Eurovision 2016?». *Catherine Baker* **(engelsk)**. 16. mai 2016. Besøkt 24. juni 2018.
25. ↑  «UK national selection to be held in Brighton - with a Swedish twist!». *eurovision.tv*. European Broadcasting Union. 16. november 2017. Besøkt 16. november 2017.
26. ↑  «Måns Zelmerlöw lämnad – singel igen». Expressen. Besøkt 14. mars 2015.
27. ↑  Viktorsson, Julius (31. juli 2017). «Måns Zelmerlöw har förlovat sig». *Sydsvenska Dagbladet*. Besøkt 9. november 2017.
28. ↑  Would-be Zelmerlöws julavslöjande: Det blir en pojke. Aftonbladet. Lest 25. mars 2018.
29. ↑  «Måns Zelmerlöw har blivit pappa.». Göteborgs-Posten. 25. mai 2018. Besøkt 26. mai 2018.

Eksterne lenker
---------------

* (en) Offisielt nettsted Rediger på Wikidata

* (sv) Offisielt nettsted Rediger på Wikidata

* (en) Måns Zelmerlöw – kategori av bilder, video eller lyd på Commons Rediger på Wikidata
* (en) Måns Zelmerlöw på Internet Movie Database Rediger på Wikidata

* (no) Måns Zelmerlöw hos Filmfront Rediger på Wikidata

* (sv) Måns Zelmerlöw i Svensk Filmdatabas Rediger på Wikidata

* (en) Måns Zelmerlöw hos Rotten Tomatoes Rediger på Wikidata

* (en) Måns Zelmerlöw hos The Movie Database Rediger på Wikidata

* (en) Måns Zelmerlöw hos Behind The Voice Actors Rediger på Wikidata
* (en) Måns Zelmerlöw på Apple Music Rediger på Wikidata

* (en) Måns Zelmerlöw på Boomplay Rediger på Wikidata

* (en) Måns Zelmerlöw på Discogs Rediger på Wikidata

* (en) Måns Zelmerlöw på MusicBrainz Rediger på Wikidata

* (en) Måns Zelmerlöw på SoundCloud Rediger på Wikidata

* (en) Måns Zelmerlöw på Spotify Rediger på Wikidata

* (en) Måns Zelmerlöw på Songkick Rediger på Wikidata

* (en) Måns Zelmerlöw på Last.fm Rediger på Wikidata

* (en) Måns Zelmerlöw på Genius — sangtekster Rediger på Wikidata

* (en) Måns Zelmerlöw på AllMusic Rediger på Wikidata
* Måns Zelmerlöw på Twitter Rediger på Wikidata

* Måns Zelmerlöw på Facebook Rediger på Wikidata

* Måns Zelmerlöw på Instagram Rediger på Wikidata

* Måns Zelmerlöw på YouTube Rediger på Wikidata

* Måns Zelmerlöw på Myspace Rediger på Wikidata

* Måns Zelmerlöw på TikTok Rediger på Wikidata
* Polsk fanklubb

| Utmerkelser og prestasjoner |
| --- |
|
| Forgjenger :**Østerrikes flagg Østerrike Conchita Wurst med«Rise Like a Phoenix»**

 | **Vinner av Eurovision Song Contest**2015 med «Heroes» | Etterfølger :**Ukrainas flagg Ukraina Jamala med«1944»** |
|
| Forgjenger :**Sanna Nielsenmed «Undo»**

 | **Sveriges representant i Eurovision Song Contest**2015 | Etterfølger :**Fransmed «If I Were Sorry»** |
|
| Forgjenger :**Østerrikes flagg ØsterrikeMirjam Weichselbraun, Alice Tumler og Arabella Kiesbauer**

 | **Programleder for Eurovision Song Contest**2016 (med Petra Mede) | Etterfølger :**Ukrainas flagg UkrainaOleksandr Skitsjko, Volodymyr Ostaptsjuk og Timur Mirosjnytsjenko** |

|  |  |
| --- | --- |
| Oppslagsverk/autoritetsdata | Nationalencyklopedin **·** Geni **·** VIAF **·** GND **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** AllMusic
 |